《月钩》
明代·朱之蕃

碧空如洗界清光，为控疏帘照晚妆。花柳有情浑弄影，鱼龙何晚欲深藏。

玉绳露湿斜临槛，银汉星稀曲转廊。怪底栖乌惊不定，一湾早已落横塘。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。